## Pravilnik o Programu ispita za obavljanje uzgoja, obrascu i načinu izdavanja uvjerenja o stručnoj osposobljenosti i obliku, sadržaju i načinu vođenja registra o izdanim uvjerenjima o stručnoj osposobljenosti

### NN 7/2003 (14.1.2003.), Pravilnik o Programu ispita za obavljanje uzgoja, obrascu i načinu izdavanja uvjerenja o stručnoj osposobljenosti i obliku, sadržaju i načinu vođenja registra o izdanim uvjerenjima o stručnoj osposobljenosti

# ministarstvo poljoprivrede i šumarstva

90

Na
temelju članka 45. stavka 5. i stavka 7. Zakona o morskom ribarstvu (»Narodne
novine«, br. 46/97 – pročišćeni tekst) ministar poljoprivrede i šumarstva
donosi

## PRAVILNIK

### O PROGRAMU ISPITA ZA OBAVLJANJE UZGOJA, OBRASCU I NAČINU IZDAVANJA UVJERENJA O STRUČNOJ OSPOSOBLJENOSTI I OBLIKU, SADRŽAJU I NAČINU VOĐENJA REGISTRA O IZDANIM UVJERENJIMA O STRUČNOJ OSPOSOBLJENOSTI

Članak
1.

Ovim
Pravilnikom propisuje se:

1.  program ispita za obavljanje uzgoja,

2.  obrazac i način izdavanja uvjerenja o stručnoj osposob­ljenosti za
obavljanje uzgoja (u daljnjem tekstu: uvjere­nje),

3.  oblik, sadržaj i način vođenja Registra o izdanim uvje­renjima o
stručnoj osposobljenosti za obavljanje uzgoja (u daljnjem tekstu: registar).

Članak
2.

(1)
Program ispita za obavljanje uzgoja (u daljnjem tekstu: program) obuhvaća
poznavanje sljedećih tema:

1.  značaj morskog ribarstva za
Republiku Hrvatsku,

2.  izbor i gospodarenje lokacijama
za uzgoj: geomorfo­loške,
hidrografske i ekološke karakteristike i koncensioniranje,

3.  mjere za očuvanje uzgojne
sredine,

4.  biološke karakteristike vrsta
organizama pogodnih za uzgoj,

5.  uzgojne tehnologije,

6.  transport ribe i drugih morskih
organizama,

7.  bolesti riba i drugih morskih
organizama,

8.  kriteriji o pogodnostima
dijelova pomorskog dobra za uzgoj,

9.  plan praćenja kvalitete mora i školjaka
na područjima uzgoja, izlova i polaganja,

10.poznavanje zakonskih i podzakonskih propisa iz pod­ručja morskoga
ribarstva,

11.poznavanje zakonskih i podzakonskih propisa iz pod­ručja zaštite
prirode.

(2)
Okvirni sadržaji iz tema navedenih u stavku 1. ovoga članka osnova su za
oblikovanje ispitnih pitanja na provjeri stručne osposobljenosti za obavljanje
uzgoja.

Članak
3.

(1)
Ispit za obavljanje uzgoja (u daljnjem tekstu: ispit) polaže se pred
Povjerenstvom za ispite za obavljanje uzgoja (u daljnjem tekstu: povjerenstvo),
koje se ustrojava pri Ministarstvu poljoprivrede i šumarstva (u daljnjem
tekstu: ministarstvo) a imenuje ga ministar poljoprivrede i šumarstva (u
daljnjem tekstu: ministar).

(2)
Povjerenstvo iz stavka 1. ovoga članka sastoji se od predsjednika povjerenstva,
najmanje dva člana povjerenstva te tajnika povjerenstva.

Članak 4.

(1)
Rokove za polaganje ispita određuje predsjednik povjerenstva.

(2)
Administrativne poslove u svezi s organizacijom i održavanjem ispita obavlja
ministarstvo.

Članak
5.

(1)
Kandidat koji želi polagati ispit podnosi pismenu prijavu povjerenstvu.

(2)
Prijava iz stavka 1. ovoga članka mora sadržavati:

–   ime i prezime kandidata,

–   JMBG kandidata,

–   datum i mjesto rođenja,

–   dokaz o uplaćenoj naknadi za polaganje ispita.

(3)
Kandidat će nakon dostavljene prijave biti obaviješten o obveznoj stručnoj
literaturi za polaganje ispita.

Članak
6.

Povjerenstvo
kojem je kandidat podnio prijavu za polaganje ispita utvrđuje da li kandidat
ispunjava uvjete za polaganje ispita.

Članak 7.

(1) Troškove
povjerenstva za polaganje ispita snosi kandidat.

(2)
Visinu iznosa troškova iza stavka 1. ovoga članka utvrđuje ministar.

Članak 8.

(1)
Predsjednik, članovi i tajnik povjerenstva imaju pravo na naknadu za rad u
povjerenstvu.

(2)
Naknada iz stavka 1. ovoga članka određuje se po kandidatu, a utvrđuje se
posebnim rješenjem ministra.

Članak
9.

Kandidat
koji neopravdano odustane od započetog polaganja stručnog ispita, smatra se da
nije položio ispit.

Članak
10.

(1) O
tijeku polaganja ispita vodi se zapisnik za svakog kandidata posebno, a u
zapisnik se unose svi podaci od značaja za tijek ispita kao i ocjena.

(2)
Zapisnik vodi tajnik povjerenstva.

(3)
Zapisnik potpisuje predsjednik i tajnik povjerenstva.

Članak
11.

(1)
Ukupna ocjena uspjeha ispita je »položio« ili »nije položio«.

(2)
Kandidat se ocjenjuje ocjenom »položio« ako je pokazao zadovoljavajuće
poznavanje ispitnog gradiva.

Članak
12.

O položenom
ispitu svakom kandidatu ministarstvo izdaje uvjerenje na obrascu koji je tiskan
uz ovaj Pravilnik i čini njegov sastavni dio (prilog 1.).

Članak 13.

(1)
Obrazac uvjerenja iz članka 12. ovoga Pravilnika sastoji se jednog lista
punijeg papira standardnog formata A4.

(2)
Prednja i zadnja stranica obrasca uvjerenja tonirane su u plavoj boji.

(3) Grb
na obrascu otisnut je u boji.

(4)
Prednja stranica obrasca uvjerenja tiskana je sa zaštitom od krivotvorenja.

(5)
Podaci u obrascu uvjerenja ispunjavaju se kompjutorski.

(6)
Obrazac uvjerenja mora biti plastificiran – laminiran.

Članak 14.

 Na prednjoj stranici obrasca uvjerenja od
vrha prema dnu je tekst sljedećeg sadržaja:

– grb Republike Hrvatske,

– Republika Hrvatska,

– naziv ministarstva koje izdaje obrazac uvjerenja,

– naziv povjerenstva za ispite,

– naziv obrasca uvjerenja,

– ime i prezime nositelja uvjerenja,

– adresa prebivališta nositelja uvjerenja,

– JMBG i datum rođenja nositelja uvjerenja,

– mjesto i država rođenja nositelja uvjerenja,

– državljanstvo nositelja uvjerenja,

– datum kada je nositelj uvjerenja položio ispit,

–   klasifikacijska oznaka, urudžbeni broj i datum, te pečat i potpis
predsjednika povjerenstva,

– serijski broj obrasca uvjerenja.

Članak 15.

(1)
Registar o izdanim uvjerenjima iz članka 12. ovoga Pravilnika, vodi se u
ministarstvu prema obrascu koji je tiskan uz ovaj Pravilnik i čini njegov
sastavni dio (prilog 2.).

(2)
Registar se sastoji od listova standardnog formata A4 koji su označeni rednim
brojevima i moraju biti uvezani.

Članak
16.

Ministarstvo
po službenoj dužnosti upisuje u registar slje­deće podatke:

1. u točki 1. registra: redni broj i datum upisa u registar,

2. u točki 2. registra: klasifikacijsku oznaku, urudžbeni broj, datum
te serijski broj obrasca uvjerenja,

3. u točki 3. registra: podatke o osobi kojoj je izdano uvjerenje (ime
i prezime, adresa prebivališta, JMBG, datum, mjesto i država rođenja),

4. u točki 4. registra: podatke u svezi s izdanim uvjerenja (datum
polaganja ispita, Povjerenstvo pred kojim je osoba polagala ispit),

5. u točki 5. registra: upisuju se prema potrebi ostali podaci.

Članak 17.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
011-02/02-01/114

Urbroj:
525-1-02-1
Zagreb, 19. prosinca 2002.

Ministar
**mr. sc. Božidar Pankretić**, v. r.

![](dodatni/375265.gif)
![](dodatni/375266.gif)

Pravilnik, NN 7/2003-90